
MAŽEIKIŲ LOPŠELIO-DARŽELIO „DELFINAS“ VYRIAUSIOJO BUHALTERIO PAREIGYBĖS APRAŠYMAS

I SKYRIUS PAREIGYBĖ

1. Pareigybės pavadinimas – vyriausiasis buhalteris.
2. Pareigybės grupė – specialistas.
3. Pareigybės lygis – A2.
4. Pareigybės paskirtis – užtikrinti teisingą Mažeikių lopšelio-darželio (toliau – Įstaiga) buhalterinės apskaitos vykdymą, finansinių–ūkinių operacijų teisėtumą, tinkamą finansinių dokumentų įforminimą, kontroliuoti, kad racionaliai ir taupiai būtų naudojami materialiniai bei finansiniai ištekliai. Užtikrinti, kad ataskaitiniai duomenys būtų teisingi ir atskaitomybė laiku pateikiama Savininkės teises ir pareigas įgyvendinančiai institucijai
5. Pareigybės pavaldumas – vyriausiasis buhalteris yra tiesiogiai pavaldus Įstaigos direktoriui.
6. Vyriausiąjį buhalterį priima į darbą ir atleidžia iš pareigų Įstaigos direktorius Lietuvos Respublikos darbo kodekso ir kitų teisės aktų nustatyta tvarka.

II SKYRIUS
[bookmark: _GoBack]SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Šias pareigas einantis darbuotojas privalo:
7.1. turėti ne žemesnį kaip aukštąjį koleginį arba universitetinį finansų, apskaitos, ekonomikos ar vadybos krypties išsilavinimą;
7.2. išmanyti Lietuvos Respublikos įstatymus ir kitus teisės aktus, reglamentuojančius: viešojo sektoriaus apskaitą, biudžetinių įstaigų veiklą, darbo santykius, viešųjų finansų valdymą, vidaus kontrolę; asmens duomenų apsaugą, dokumentų valdymą;
7.3. turėti bazinę kompiuterinio raštingumo kvalifikaciją, apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis;
7.4.  mokėti    taikyti   Viešojo  sektoriaus  apskaitos  ir  finansinės  atskaitomybės   standartus (VSAFAS);
7.5. mokėti dirbti su buhalterinės apskaitos programa LABBIS, VSAKIS ir kitomis darbui reikalingomis informacinėmis sistemomis;
7.6.  gebėti analizuoti finansinius duomenis, rengti ataskaitas, planuoti darbą, priimti sprendimus bei savarankiškai organizuoti savo veiklą;
7.7.  gebėti sklandžiai dėstyti mintis žodžiu ir raštu, bendradarbiauti su įstaigos darbuotojais bei valstybės institucijomis;
7.8.  laikytis profesinės etikos, konfidencialumo, nešališkumo ir atsakomybės principų.

III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Vyriausiasis buhalteris vykdo šias funkcijas:
8.1. tvarko Įstaigos buhalterinę apskaitą teisės aktų nustatyta tvarka;
8.2. užtikrina, kad visos ūkinės operacijos būtų laiku ir teisingai registruojamos apskaitoje;
8.3. rengia apskaitos politiką, sąskaitų planą, teikia Įstaigos direktoriui pasiūlymus dėl apskaitos politikos, apskaitos registrų ir apskaitos vedimo tobulinimo;
8.4. sudaro ir prižiūri sąskaitų planą;
8.5. rengia finansinių ataskaitų rinkinius ir biudžeto vykdymo ataskaitas;
8.6. pasirašo finansinių ir biudžeto vykdymo ataskaitų rinkinius bei atsako už jų teisingumą;
8.7. teikia finansinių ataskaitų duomenis į VSAKIS ir atlieka tarpusavio derinimo procedūras;
8.8. rengia mokėjimo paraiškas Savivaldybės iždui;
8.9. vykdo bankines operacijas ir atsiskaitymus;
8.10. apskaičiuoja darbo užmokestį, mokesčius, socialinio draudimo įmokas ir kitus privalomus mokėjimus;
8.11. pildo darbo laiko apskaitos žiniaraščius;
8.12. rengia  ir  teikia  deklaracijas,  pažymas,  pranešimus  bei  kitus  teisės  aktuose  numatytus dokumentus;
8.13. kontroliuoja biudžeto asignavimų panaudojimą;
8.14. analizuoja  finansinius  rodiklius  ir  teikia  direktoriui   pasiūlymus  dėl  racionalaus   lėšų naudojimo;
8.15. užtikrina tinkamą apskaitos dokumentų tvarkymą, saugojimą ir archyvavimą;
8.16. priima apskaitos dokumentus, įvertina juose pateiktos informacijos pakankamumą, tikrina jų teisėtumą, pagrįstumą, tinkamą įforminimą bei privalomų rekvizitų buvimą;
8.17. kontroliuoja  atsiskaitymus su  darbuotojais,  tiekėjais,  valstybės  institucijomis  ir    kitais juridiniais bei fiziniais asmenimis;
8.18. rengia įstaigos biudžeto projektus, sąmatas bei jų pakeitimus;
8.19. analizuoja finansinių ir biudžeto vykdymo ataskaitų duomenis, nustato galimas apskaitos klaidas ir teikia pasiūlymus jų šalinimui;
8.20. vykdo vidaus kontrolės procedūras pagal kompetenciją;
8.21. teikia finansinę informaciją Įstaigos direktoriui, savivaldybei, auditoriams, valstybės kontrolei ir kitoms institucijoms teisės aktų nustatyta tvarka;
8.22. bendradarbiauja su Valstybine mokesčių inspekcija, Valstybinio socialinio draudimo fondo valdyba, savivaldybės administracija, bankais ir kitomis institucijomis;
8.23. tvarko  apskaitą   naudodamasis   buhalterinės  apskaitos  programa  LABBIS  bei    kitomis informacinėmis sistemomis.
8.24. nedelsdamas informuoja direktorių apie nustatytus teisės aktų pažeidimus, neteisėtą lėšų naudojimą ar kitus finansinius pažeidimus;
8.25. konsultuoja įstaigos darbuotojus apskaitos ir finansų klausimais;
8.26. dalyvauja inventorizacijose;
8.27. vykdo kitus Įstaigos direktoriaus teisėtus pavedimus, susijusius su pareigybės funkcijomis.

IV SKYRIUS
ŠIAS PAREIGAS EINANČIO DARBUOTOJO TEISĖS

9. Vyriausiasis buhalteris turi teisę:
9.1.  gauti iš darbuotojų informaciją ir dokumentus, reikalingus buhalterinei apskaitai tvarkyti;
9.2.  reikalauti, kad visi apskaitos dokumentai būtų pateikiami laiku ir tinkamai įforminti;
9.3.  atsisakyti registruoti netinkamai įformintus ar teisės aktų neatitinkančius dokumentus;
9.4.  reikalauti  iš   darbuotojų   pateikti  trūkstamus  apskaitos  dokumentus  arba    papildomą informaciją, reikalingą apskaitai tvarkyti;
9.5.  nevykdyti nurodymų, prieštaraujančių teisės aktams, apie tai raštu informuojant Įstaigos direktorių;
9.6. inicijuoti  apskaitos  politikos, sąskaitų  plano, apskaitos  ir vidaus  kontrolės  procedūrų pakeitimus;
9.7.  teikti pasiūlymus dėl apskaitos, vidaus kontrolės, finansų valdymo tobulinimo;
9.8. dalyvauti svarstant finansinius ir ekonominius įstaigos veiklos klausimus;
9.9.  gauti darbui reikalingą informaciją iš valstybės ir savivaldybių institucijų teisės aktų nustatyta tvarka;
9.10. naudotis darbui reikalingomis informacinėmis sistemomis ir registrais;
9.11. kelti kvalifikaciją darbdavio nustatyta tvarka;
9.12. reikalauti sudaryti saugias ir tinkamas darbo sąlygas;
9.13. naudotis kitomis Lietuvos Respublikos teisės aktuose nustatytomis teisėmis.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

10. Vyriausiasis buhalteris atsako už:
10.1. buhalterinės apskaitos organizavimą ir tvarkymą pagal Lietuvos Respublikos teisės aktų reikalavimus;
10.2. finansinių, biudžeto vykdymo ir kitų ataskaitų teisingumą bei pateikimą nustatytais terminais;
10.3. apskaitos duomenų tikslumą ir patikimumą;
10.4. teisingą darbo užmokesčio, mokesčių ir kitų privalomų mokėjimų apskaičiavimą;
10.5. racionalų ir teisėtą finansinių išteklių naudojimą pagal kompetenciją;
10.6. konfidencialios informacijos ir asmens duomenų apsaugą;
10.7. vidaus kontrolės procedūrų vykdymą pagal priskirtą kompetenciją;
10.8. teisės aktų, reglamentuojančių finansinę apskaitą ir viešojo sektoriaus finansų valdymą, laikymąsi.
10.9. teisės aktų nustatyta tvarka saugomų apskaitos dokumentų išsaugojimą ir jų perdavimą archyvui.
11. Už pareigų nevykdymą ar netinkamą vykdymą vyriausiasis buhalteris atsako Lietuvos Respublikos darbo kodekso, Lietuvos Respublikos finansinės apskaitos įstatymo ir kitų teisės aktų nustatyta tvarka.
12. Už Įstaigai padarytą žalą atsako Lietuvos Respublikos teisės aktų nustatyta tvarka.

